Test tidssone
2021-02-17 08:00 - 17:00 (Europe/Oslo)

Vossa Jazz-utstilling
2021-03-26
Me er stolte over å kunne presentera neste års Vossa Jazz-kunstnar: gatekunstnaren ITPD.

ITPD er ein bergensbasert kunstnar med bakgrunn som fotograf og teiknar. Fleire av verka hans kan sjåast på veggar i Bergen og Fyllingsdalen. Den anonyme gatekunstnaren er inspirert av legender som AFK og DOLK, og han reknar seg sjølv som ein «old school-kunstnar», med sjablong og spray som viktigaste verktøy. Fleire av verka hans er prega av eit sterkt politisk medvit og velutvikla formkjensle.

Dette er fyrste gong me har ein gatekunstnar som festivalkunstnar, og utstillinga 2021 vil verta presentert både utandørs på Vangen og inne i utstillingsrommet på Voss Kulturhus.

Verket som prydar Vossa Jazz-plakaten 2021 er ein hyllest til Per Jørgensen. Heilt sidan tenåra har festivalkunstnaren vore opptatt av den norske trompetisten sitt fantastiske lydrike og spesielt den musikalske galskapen Jørgensen bidreg med i trioen Jøkleba. Originalen av årets plakat kan du sjå i parkeringshuset Vossapark på Voss.

Dagleg leiar i Norsk Jazzforum, Gry Bråtømyr opnar Vossa Jazz-utstillinga.
Tilskipinga er gratis, men hugs at du må ta ut billett! Det er avgrensa kapasitet.

GROV
2021-03-26
Seks unge musikarar, seks ulike nasjonalitetar, men eitt språk: folkemusikken!
Musikarane møttest på masterutdanninga i nordisk folkemusikk, og forma bandet GROV for å smi saman dei mangslungne musikalske røtene sine og spre kjærleiken til nordiske musikktradisjonar.
Flamsk melodeonorgel møter rotnorsk hardingfele, og franske bourré’ar blandast saman med finsk polka, dansk dynamikk og estisk eleganse! GROV er ein eksepsjonell miks av ulike instrument, stilartar og kunstnariske uttrykk innan folkemusikken.
Coline Genet – fele, vokal
Jannike Svensvik – hardingfele, fele
Jeroen Laureyssens – akkordeon
Maimu Jõgeda – akkordeon
Martin Strange Lorenzen – klarinett
Senni Heiskanen – kantele, vokal
Tilskipinga er gratis, men hugs at du må ta ut billett! Det er avgrensa kapasitet.

Kjartan Fløgstad band
2021-03-26
Sjølvaste Kjartan Fløgstad kjem til Vossa Jazz med det nye bandet sitt!
Her vert det nyskrivne tekstar frå Fløgstad og Stalsberg, komposisjonar av Raknes, i tillegg til tonesette tekstar frå den prisløna Fløgstad-romanen Due og drone frå 2019.
Når det er forfattarar av dette kaliberet i bandet, er det gjerne på sin plass å la presseskrivet snakke for seg sjølv:
Dette er sang. Dette er pang. Dette er forskjellige dialekter, vektklasser, temperament og humring. Musikken sneier innom rock, pop, tango, ørken og støy.
Dette er gravalvor for skumle tider.
Dette er skumle smil med gravalvor.
Dette er Messi er en sommerfugl. Dette er også en hommage til Nicanor Parra. Dette er om Buenos Aires, det gamle betongblanderkoret, Duval i Drammen, E76 over Haukeli, Off Piste, Himlaleite over Skaulen og et forsøk på å få folk til å være med i Kjartan Fløgstad Band-bussen, ta plass alle som er greie, leie og breie.
Kjartan Fløgstad – opplesing
Tom Stalsberg – opplesing
Steinar Raknes – bass, vokal
Stian Carstensen – trekkspel, vokal
Denne tilskipinga er eit samarbeid med Voss bibliotek.

Jaga Jazzist
2021-03-26
I over 25 år har Jaga Jazzist helde stand som eitt av landets beste, viktigaste, mest interessante og kompromisslause band. Dei har tidlegare vitja festivalen i 2005 og 2014 – og no gler me oss stort til å sjå dei igjen i 2021!
Jaga Jazzist har alltid nekta å kvile på laurbæra. Gjennom heile karriera har dei fornya seg, funne nye veger og dikta nye musikalske suksessoppskrifter frå album til album, med samtidsjazz, post-rock, klubbmusikk, elektronika og prog-rock som viktige referansepunkt.
Trass all fornyinga og eksperimenteringa har dei utvikla ein sterk identitet – ein kjenner alltid att Jaga! Episk, cinematisk og medrivande er ord som fort dukkar opp om ein skal skildra kjensla musikken deira formidlar.
Gruppa består av drivande dyktige musikarar som på kvar sin kant er bandleiarar, produsentar, teknikarar eller travle studiomusikarar i andre sentrale prosjekt på den norske musikkscena. Kanskje ligg litt av forklaringa på bandet sin suksess her: Alle medlemmane har spanande impulsar og ulike musikalske erfaringar som dei tek med seg inn i Jaga Jazzist-miksen. Dette gjeld ikkje minst syskenparet Lars og Martin Horntveth, som utgjer den harde kjerna som hovudkomponistar i bandet.
Martin Horntveth – trommer, trommemaskin og vokal
Lars Horntveth – tenorsaksofon, sopransaksofon, bassklarinett, klarinett, gitar, tangentar
Line Horntveth – tuba, perkusjon, fløyte, melodika, vokal
Andreas Mjøs – vibrafon, gitar, trommer, elektronikk
Marcus Forsgren – gitar, effektar
Even Ormestad – bass, tangentar
Øystein Moen – tangentar
Erik Johannessen – trombone, perkusjon
English:
Jaga Jazzist has been one of Norway’s most important, exciting and uncompromising groups since they were formed 25 years ago. With their eclectic and powerful mix of contemporary jazz, post rock, club music, electronica and prog rock, they have discovered a musical landscape that really resonates with diverse music lovers from all over the world. Now there are rumors about a new release… They have played at Vossa Jazz in 2005 and 2014 – and now we are looking forward to see and hear them live once again!

Skarbø Skulekorps
2021-03-26
Korpsbevegelsen har fått eit uventa løft, med supertrommis og tidlegare Vossa Jazz-prisvinnar Øyvind Skarbø si nye hovudsatsing Skarbø Skulekorps!
Det heile byrja visstnok med at Skarbø såg at Frogner skolekorps selde alle uniformane sine på finn.no, for ein tusenlapp. Då dukka idéen opp: Kva med å starte eit alternativt skulekorps? Uniformane vart kjøpt, og resten er ein suksesshistorie.
Skarbø fekk oppdraget med å lage bestillingsverk til Nattjazz 2019, og fekk slik høve til å sette saman eit toppa lag med nokre av dei aller beste musikarane i Skandinavia. (Endå eit bevis for kor viktig bestillingar frå festivalar er for musikalsk nyskaping!)
Konserten var ein suksess, og korpset gjekk i Duper studio med Jørgen Træen og laga plate, som kom ut på Hubro hausten 2019. Korpset blåste reint bord hjå musikkjournalistar og platelyttarar.
Berre så ingen korpsentusiastar vert skuffa: Dette er ikkje vanleg korpsmusikk – her er alle spor etter Sousa-marsjar og sur treblås reinska vekk. Skarbø Skulekorps er fengjande og uforutsigbart på same tid, med referansar til så mange sjangrar at det ikkje gir meining å prøve å kategorisere. Afrobeat med techno-bass? Samtidsmusikk for steel-gitar og banjo? 60-tals jazz med 80-tals synth?
Skarbø Skulekorps er korps slik du aldri har høyrt det før. Og no er dei klare med album nr. 2, Dugnad, på Hubro, med slepp 26. mars! Skulekorpset kjem til å spele mykje ny musikk på Vossa Jazz!
Signe Emmeluth – altsaksofon, elektronikk
Eirik Hegdal – C Melody saksofon, klarinett
Stian Omenås – trompet
Ivar Grydeland – pedal steel, gitar
Chris Holm – bass, synth
Øyvind Skarbø – trommer, banjo
Hans-Olav Molde – lyddesign

Dobbelkonsert: Jonas Alaska og Needlepoint
2021-03-26
JONAS ALASKA
Jonas Alaska er ei av dei sterkaste røystene i den nye generasjonen med norske låtskrivarar. Sidan den Spellemann-vinnande platedebuten i 2011 har han vore ein fast leverandør av kvalitetsmusikk i skjæringspunktet mellom catchy pop, klassisk rock og djup visekunst.
Nostalgi, barndomshistorier, ubehagelege tenåringssituasjonar, humoristiske betraktningar og kjærleiksforteljingar – dette er motiv som stadig dukkar opp i Alaska sitt tekstunivers. Med sterkt nærvære og rå formidlingskraft er han ein av desse sjeldne artistane som verkeleg trengjer gjennom støyen, og kan fengsla tilhøyrarar med nære låtar og særeige gitarspel.
Når Alaska set saman trio vel han musikarar frå øvste hylle: Til Vossa Jazz tek han med seg David Wallumrød på tangentar og Olaf Olsen på trommer. Dette er to av dei aller flottaste, mestspelande og groovy instrumentalistane i landet. Alle med sans for knallgode låtar og musikarar i toppklassen bør få med seg denne konserten!
Jonas Alaska – gitar, vokal
David Wallumrød – tangentar
Olaf Olsen – trommer

NEEDLEPOINT
Kva skjer om ein kombinerer Robert Wyatt og Syd Barrett sine melodiske verdsbilete med dei beste og sprøaste bitane frå 70-tals fusion og progrock? Pluss litt av den lause og leikne kjensla av tidleg Weather Report og det drivande groovet til Chic Corea-plata Return to Forever?
Nei, ein får vel ikkje eigentleg den siste Needlepoint-plata, men ein får i det minste ein form for relevant referansepunkt!
Utforskinga av desse samansette musikalske innfallsvinklane byrja allereie på den førre plata, men på The Diary of Robert Reverie (2018) sit desse elementa som ski på beina til nordmannen: ubesværa, humørfylt, entusiastisk og leikande lett.
Olaf Olsen er ein dynamisk virvelvind bak trommesettet, og tangentmeister David Wallumrød spelar så organisk at ein skulle tru lyden veks rett opp av jorda og ut høgtalarane. Produsent og bassist Nikolai Hængsle knyter det heile saman med fantastisk bassing, og er ikkje redd for å skru på fuzzpedalen når det trengst. Bjørn Klakegg sitt unike og kreative gitarspel går som ein raud silketråd gjennom låtane, frå mjuk, varm jazz til vill rockeheroisme.
Mange av tekstane frå den nye plata er inspirerte av nærmiljøet i den svenske bygda der Bjørn bur – med hovudpersonen Robert – den draumande einstøingen.
Bjørn Klakegg – vokal, gitar
David Wallumrød – hammond, tangentar
Olaf Olsen – trommer
Nikolai Hængsle – bass

Jazzlinja i Trondheim: Magellan – In search of
2021-03-26
Menneska lever liva sine i fåkunne. Me har alltid hatt ein sterk trong til å
avdekkje det skjulte, begripe det ubegripelege – utforske ukjent farvatn. I 1521 segla Ferdinand Magellan jorda rundt på leit etter nye sjøvegar. I 2021 reiser Magellan igjen, men denne gongen i form av andreklassen på NTNU Jazzlinja!
Eit massivt, banebrytande og vakkert ensemble, med eit mannskap beståande av 14 fremadstormande musikarar som seglar i ope landskap. Eit skip lasta med fengslande melodiar, varme harmoniar og brusande rytmar – eit uføreseieleg og originalt musikalsk univers.
Miriam Namtero Kibakaya – vokal
Sara Brasøy Fjeldvær – vokal
Audun Rørmark – fiolin, hardingfele
Ellie Mäkelä – bratsj
Helge Snorri Seljeseth – fiolin
Tuva Halse – fiolin
Peter Robertstad – trombone
Zakarias Meyer Øverli – tenorsaksofon
Benjamín Gísli Einarsson – piano
Anders Waltersdorph Hjemmen – kontrabass
Gard Kronborg – el-bass
Oda Kristine Steinkopf – kontrabass
Odin Leithe Haukø – kontrabass
Øyvind Solhaug Leite – trommer
Tilskipinga er gratis, men hugs at du må ta ut billett! Det er avgrensa kapasitet.

Fliflet/Hamre feirar for eiga dør
2021-03-26
Fliflet/Hamre feirar for eiga dør: 30 års-festframsyning med stjernevener
Påsken 2021 er det 30 år sidan dei to leikekameratane Gabriel Fliflet og Ole Hamre for første gong entra scena saman. Med ei ustanseleg oppdagarlyst og speleglede har dei strødd sine musikalske forundringspakker over land og strand. Med trekkspel, trommer, song og stepp og gryter!
Vossa Jazz har vore svært viktig for duoen, med fleire store, krevjande og til tider nokså eventyrlege oppdrag: Danske meistrar har knelt i kjole og kvitt framfor bilete av Sissel Kyrkjebø. Statsminister Stoltenberg har delt scene med serbiske professorar og smørsongarar. Militante nynorsk-songar har dundra ut over idrettshallen i polka-takt! Fliflet/Hamre har difor lyst til at hovudfeiringa skal skje på Vossa Jazz!
Dei lovar ei feiande konsertframsyning, der dei skjeler til historiske hendingar – med fokus på dei som har funne stad på Vossa Jazz – og dei har med seg utsøkte gjester: Rolf-Erik Nystrøm, Thea Hjelmeland og Linda Eide.
Det er duka for ei energisk festframsyning med andre ord!

Dobbelkonsert: Hildegunn Øiseth Quartet og Gard Nilssen Acoustic Unity
2021-03-26
Hildegunn Øiseth Quartet
Våren 2020 kom Hildegunn Øiseth Quartet med ei ny plate,Manana, som betyr takk på pashto. Tittelen «Mañana» peiker mot fleire viktige element i musikken til Øiseth og kvartetten. Hildegunn Øiseth er ein søkande musikar med blikket vendt mot framtida, uredd og nysgjerrig i møte med det ukjende og framande. Etter musikkutdanning og fast engasjement i gruppa Bohuslän Big Band i Sverige, flytta ho til Sør-Afrika på slutten av 90-talet, der ho var medlem av gruppa Uhambo. Sidan den tid har halde fram med å hente inspirasjon i ulike verdshjørne, med fleire turar til Midtausten og land som Malaysia og Pakistan. I kvartetten, med nokre av dei finaste musikarane i landet, har ho funne eit utspring for inspirasjonen og den musikalske skapargleda si.
I møtet mellom det tradisjonelle norske bukkehornet og dei internasjonale inspirasjonskjeldene har Øiseth og kvartetten hennar skapt musikk som hevar seg høgt over landegrenser og kulturelle skilnader. Det musikalske uttrykket er prega av eventyrlyst, musikalsk innsikt og drøymande improvisasjon.
Hildegunn Øiseth – trompet, bukkehorn
Per Oddvar Johansen – trommer
Espen Berg – piano
Magne Thormodsæter – bass

Gard Nilssen Acoustic Unity
Sommaren 2019 vart ein skikkeleg tour de force for den travle supertrommisen Gard Nilssen, kjend frå band som Bushman’s Revenge, Cortex, Team Hegdal, Susanne Sundfør, Spacemonkey og Zanussi 5.
Som Artist In Residence for Moldefestivalen gjorde han reint bord med høgt energinivå og eit imponerande tal konsertar med ulike konstellasjonar. Etter festivalen kom to av banda hans ut med fantastiske plater: Bushman’s Revenge og Gard Nilssen Acoustic Unity.
To Whom Who Buys A Record var tittelen på plata til den sistnemnde trioen – eit stikk til lettvinte straumetjenestar og nedgangstidene i platebransjen. Dei som framleis eig ein cd- eller vinylspelar burde verkeleg sikre seg dette albumet. Det er leiken, heilstøypt og halsbrekkande (bokstaveleg talt: sjå video under!) akustisk triojazz, med frisk smak av 60-tal og hardbop. Det som verkeleg gjer inntrykk er kor makeleg og lett trioen får det heile til å høyrast ut, trass all energien og det teknisk svært høge nivået.
Det er ikkje berre Vossa Jazz som elskar den nye plata til Acoustic Unity – platemeldarane i dagspressa var like imponerte:
«Et av årets aller spenstigste jazzalbum» –Audun Vinger, Dagens Næringsliv
«To Whom Who Buys A Record er gjennomført balansekunst på høyt nivå. Acoustic Unity byr på kvalitet i alle ledd.» – Arild R. Andersen, Aftenposten
«Musikk som beviser at inspirasjon fra og andektighet for fortiden ikke er en tvangstrøye for ny kreativitet.» Chris Monsen, Klassekampen
Petter Eldh – kontrabass
André Roligheten – saksofonar
Gard Nilssen – trommer

Kulturkonferanse: Musikk sett i system
2021-03-26
I samarbeid med Norsk jazzforum, Norske Konsertarrangører, CREO og Voss herad inviterer Vossa Jazz til kulturkonferanse.
Kvar hamnar dei statlege kulturkronene på musikkfeltet? Det er mykje offentlege pengar i norsk
kultursektor, men korleis ser eigentleg fordelinga ut? Me fylgjer spora frå pengesekken ut i kulturlivet.

Marte Bjerke: Funn i strukturane i musikkfeltet
Samtale om organisering og verkemiddel i musikklivet
Debatt med Kristin Ørmen Johnsen (H), Åslaug Sem-Jacobsen (SP), Terje Breivik (V) og Freddy André Øvstegård (SV)
Anja Nylund Haugen: Digital ambivalens – norsk musikk i internasjonale markeder
”Musikk sett i system?” Skråblikk ved Linda Eide
Smakebit frå årets Tingingsverk signert Ingebrigt Håker Flaten

Konferansier: Guri Solberg

Pris: 550,- (pluss billettgebyr), to-rettars lunsj på Park inkludert. Kjøp billettar hjå TicketCo.
Treng du overnatting? Ta kontakt med Park Hotel Vossevangen på 56 53 10 00 eller booking@parkvoss.no

Desse møter du på konferansen:
Anja Nylund Hagen jobbar i Norsk kulturråd si avdeling for kunnskapsproduksjon, statistikk og analyse. Med bakgrunn frå Universitetet i Oslo har ho forska på korleis digitalisering formar musikkbransjen og musikklivet, frå publikum sin bruk av strøymetenester til musikkbransjen som arbeidsstad for ulike aktørar.
Anette Trettebergstuen er frå Hamar og har representert Arbeiderpartiet på Stortinget sidan 2005. Ho er medlem av Familie- og kulturkomiteen og er Arbeidarpartiet sin kulturpolitiske talsperson.
Bugge Wesseltoft er ein norsk jazzmusikar frå Porsgrunn. Han har vore ei drivande kraft innan norsk jazz sidan 80-talet og har ein omfattande katalog med eigne utgjevingar, men har òg spelt med mange band og prosjekt i inn- og utland. I tillegg er han produsent, driv platesselskap og har vore aktiv gjennom musikkpolitisk arbeid og undervisning.
Freddy André Øvstegård har vore stortingsrepresentant for SV, for Østfold, sidan 2017. Han er medlem av Familie- og kulturkomiteen og Kontroll- og konstitusjonskomiteen. Øvstegård var student og nestleiar i Sosialistisk Ungdom før han vart valt til Stortinget.
Gry Bråtømyr er dagleg leiar for medlems- og interesseorganisasjonen Norsk jazzforum. Ho har tidlegare arbeida som fagansvarleg i Norske Konsertarrangører/ Norsk Rockforbund, jobba i Universal Music og har brei bakgrunn som konsertarrangør, manager, promotør, bookingagent og organisasjonsarbeidar.
Guri Solberg starta si programleiarkarriere i NRK, der ho leia fleire program på P3 og NRK2 før ho i 2004 blei henta til TV2. Guri er journalistutdanna frå Høgskolen i Volda, og har også studert film- og litteraturvitskap.
Hans Ole Rian er forbundsleiar i LO-forbundet Creo, Noregs største kunstnarorganisasjon. Han har hovudfag i musikk frå Universitetet i Trondheim, samt studert dirigering og kulturadministrasjon. Han har fleire verv i norsk kunst- og kulturliv.
Jan Koop frå Stuttgart har vore solo-cellist ved Den Norske Opera & Ballett sidan 1997. Han er utdanna ved Universitet der Künste Berlin og Sibelius Akademi i Helsingfors. Sidan 2010 har Jan vore hovudtillitsvald for Creo ved Den Norske Opera & Ballett, nestleiar i Creo Oslo og representant i LO Stat fylkesutvalg Oslo og Omegn.
Kristin Ørmen Johnsen er frå Drammen i Viken fylke og er stortingsrepresentant for Høgre. Ho leiar Familie- og kulturkomiteen og var statssekretær i kommunal- og regionaldepartementet i 2001-2004.
Lars Petter Hagen er komponist og kurator. Han er tidlegare kunstnarisk leiar i Ny Musikk, festivalsjef for Happy Days Sound Festival og Nordic Music Days og direktør i Ultimafestivalen. Hagen var prosjektleiar for Oslo-Filharmoniens 100-års jubileum og er no utviklingssjef same stad. Han er også rådsleiar i Norsk kulturråd.
Linda Eide er journalist, forfattar, programskapar og programleiar. Eide har utvikla fleire TV-program som Norsk attraksjon og Eides språksjov. I 2018 laga ho framsyninga Melodi Grand Jazz til Vossa Jazz, der synte ho at ho i tillegg til å ha språkleg kløkt også er habil både på blokkfløyte og saksofon.
Marte Bjerke er konstituert redaktør i Musikkultur. Ho har bakgrunn som journalist, musikar og musikkpedagog.
Terje Breivik frå Ulvik i Vestland fylke er parlamentarisk leiar for Venstre si stortingsgruppe. Han har vore på Stortinget sidan 2013 og før det var han generalsekretær i Venstre.
Tone Østerdal har vore dagleg leiar i Norske Konsertarrangører sidan august 2018. Før det jobba ho 15 år i fylkeskommunal forvaltning på kunst- og kulturfeltet. Østerdal har fleire styreverv i ulike delar av kulturbransjen.
Tonje Elisabeth Peersen er programsjef i Festspillene i Bergen, der ho starta som prosjektkoordinator i 2014. Ho kom frå stillinga som manager for eit norsk metalband og har vore turnéleiar, kurshaldar, produsent og dagleg leiar i eige produksjonsselskap.
Åslaug Sem-Jacobsen er frå Heddal og Notodden i Telemark og er Senterpartiet sin kulturpolitiske talsperson og er medlem i Eamilie- og kulturkomiteen på Stortinget.  Ho er utdanna journalist og har mellom anna vore reportar i kulturavdelinga og bygd opp og leia Musikkredaksjonen til Lydverket i sju år og vore musikkprodusent i P3.
Sjå www.vossadagane.no.

Badnajazz: Forfattartreff med Ruth Lillegraven
2021-03-27
Ruth Lillegraven debuterte som forfattar i 2005, og har sidan skrive ei rekkje bøker både for born og vaksne. For den første diktsamlinga si for born, Eg er eg er eg er (2016), blei ho nominert til både Brageprisen og Kritikarprisen. To år seinare kom barnediktsamlinga Skogen den grøne.
Ruth Lillegraven blir festivalforfattar under Falturiltu 2021. På Vossa Jazz stiller ho saman musikar, komponist og tekstforfattar Annlaug Børsheim, som har tonesett mange av Lillegraven sine dikt for barn.
Tilskipinga er gratis, men hugs at du må ta ut billett! Det er avgrensa kapasitet.

Bra damer på Vossa Jazz
2021-03-27
Sidan 2016 har Guri Solberg intervjua godt over hundre kvinner i podcasten Bra damer. Artistar, skodespelarar, idrettsutøvarar og andre engasjerte kvinner har fortalt om familieliv, karriere, komplekser, sex og ambisjonar.
TV2-profil og journalist Guri Solberg har vakse opp på Voss, og jobba som frivillig på Vossa Jazz frå 1992 til 2003. Ho møtte også sin musikarmann på festivalen, og har dermed mange og sterke band til
både bygda og festivalen.
På Vossa Jazz møter ho journalist og forfattar Randi Fuglehaug til formiddagsprat i Pianobaren. Fuglehaug er no midt i arbeidet med oppfylgjaren til krimdebuten Fallsjuke. Også i denne boka er handlinga lagt til Voss…
Tilskipinga er gratis, men hugs at du må ta ut billett! Det er avgrensa kapasitet.

Jazznytt 18
2021-03-27
Velkomen til salongklubben Jazznytt 18, der tidsskriftet Jazznytt tek innhaldet til scena med intervju
med kulturjournalist Audun Vinger som vert.
Møt årets Tingingsverk-komponist!
Kva hende på vegen frå Oppdal via Austin, Texas til Voss? Dette og meir får du svar på i eit eksklusivt
møte med årets Tingingsverkkomponist, Ingebrigt Håker Flaten.
Tilskipinga er gratis, men hugs at du må ta ut billett! Det er avgrensa kapasitet.

Badnajazz: Skarbø Skulekorps og Voss skulemusikk
2021-03-27
I 1992 reiste Øyvind Skarbø på sin første korpstur nokon sinne. Til Voss. Dette sette så djupe spor, at han den dag i dag har sitt eige skulekorps, Skarbø Skulekorps. Der han ikkje berre er trommeslagar, men også komponist, dirigent, foreldrevakt, leiar og materialforvaltar.
Når Øyvind og korpset hans no reiser tilbake til Voss på korpstur, er det for å laga ein Badnajazz-konsert du aldri har sett eller høyrt makan til!
Forsterka med Voss skulemusikk og illustratør Fredrik Rysjedal, har Øyvind og trompetist Stian Omenås laga ny musikk til dette superkorpset. Vi kan røpe såpass: Dette gir ikkje assosiasjonar til 17. mai, men kanskje heller 35. mars 2057 på planeten Jupiter.
Øyvind Skarbø – trommer
Stian Omenås – trompet, synth
Signe Emmeluth – altsaksofon, elektronikk
Chris Holm – bass, synth
Fredrik Rysjedal – teikning/video
Voss skulemusikk

Morgonrode
2021-03-27
Morgonrode blandar tradisjonell norsk folkemusikk med jazz og improvisert musikk på ein rå, drivande og utforskande måte. Dei har spelt saman sidan 2015, og har latt høyre frå seg på ei rekke folkemusikkscener og -festivalar rundt i landet.
I 2019 kom den etterlengta debutplata, med springarar, salmar, viser og bånsullar på repertoaret. I Morgonrode sitt musikalske uttrykk får desse tradisjonelle sjangrane utfalda seg fritt i nye himmelretningar. Dei tradisjonelt skulerte musikarane tek alle triks i boka i bruk når kammermusikk, strykekvartettar, tradisjonelle slåttespel, vare folketoner og klangbaserte improvisasjonar smeltar saman til ei høgare eining.
«Hypnotiske folketoner!» meinte Audun Vinger i DN, og kalla musikken for «noe av den mest spennende og medrivende norske musikken man kan høre for tiden».
Selma French Bolstad – nøkkelharpe, hardingfele, vokal
Helga Myhr – hardingfele, vokal
Rasmus Kjorstad – oktavfele, vokal
Fredrik Luhr Dietrichson – kontrabass
Andreas Winther – trommer, perkusjon

English:
Morgonrode blends traditional Norwegian folk music with jazz sensibilities and improvisation in a fresh and explorative way! Norwegian music journalist dubbed the latest album «Hypnotical folk music», and dubbed the record «one of the most exciting and enthralling pieces of Norwegian music in these times».

Espen Berg Trio
2021-03-27
Stjernepianist Espen Berg har vunne den prestisjetunge jazzprisen JazZtipendiatet, han har laga bestillingsverk til Moldejazz med Trondheim Jazzorkester som «backingband» og han har spelt med artistar som Seamus Blake, Anders Jormin, Mathias Eick, Marius Neset, Mats Eilertsen og Per Jørgensen, for å nemne eit lite utval. Men det er trioen som er ryggrada i det kunstariske virket hans.
Tredjealbumet til Espen Berg Trio, Free to play, kom i 2019, og medførte konsertar verda over og lovord frå internasjonal jazzpresse:
«Like all the best music, this album reveals something new and pleasing on each successive hearing», skreiv Barry Witherden frå BBC Music Magazine.
Det fargerike albumet utfordrar med melodisk og rytmisk kompleks jazz, strålande framført av den dynamiske og temperamentsfulle trioen. Musikken er tydeleg influert av amerikansk jazztradisjon, blanda med nordiske klangar og stor eksperimentvilje frå Berg, bassist Bárður Reinert Poulsen frå Færøyene og København-baserte Simon O. Albertsen
Ikkje gløym å sjekke ut den nydlege konsert-videoen frå Lofot-fjella, nedst på sida!
Espen Berg – piano
Barður Reinert Poulsen – bass
Simon Olderskog Albertsen – trommer

English:
Norwegian piano player Espen Berg has played in various constellations with artists such as Seamus Blake, Anders Jormin, Mathias Eick, Marius Neset, Mats Eilertsen and Per Jørgensen to name a few. But the backbone of his musical life is his trio. With the colorful album Free to Play (2019), the group challenged both themselves and the listeners with melodic yet rythmically complex jazz music, influenced by American and Nordic jazz music. «Like all the best music, this album reveals something new and pleasing on each successive hearing», wrote Barry Witherden from BBC Music Magazine.

Sagn
2021-03-27
Arild Andersen, Kirsten Bråten Berg, Bugge Wesseltoft, Frode Alnes, Bendik Hofseth og Helge Nordbakken kjem tilbake med Tingingsverket Sagn!
Om ein skal rangera alle Vossa Jazz sine Tingingsverk etter musikalsk kvalitet, nyskaping og omfang på presseomtalar er Sagn av Arild Andersen frå 1990 eitt av dei som absolutt fortener pallplassering. Dette var eit nybrottsarbeid i skjæringspunktet mellom jazz og norsk folkemusikk – Sagn har vorte ståande som definerande innanfor denne hybridsjangeren.
Ei slik sjangerblanding står ofte i fare for å falle i ei av to grøfter: Enten vert det «oppjazza folkemusikk», eller «jazz i folkemusikkdrakt». Med Sagn viste Arild Andersen, Kirsten Bråten Berg og dei framifrå musikarane i bandet at det finst ein tredje veg, som krev musikalsk balansekunst på høgt nivå, og er desto meir fruktbar.
Arild Andersen fekk stor respekt for folkemusikken etter å ha høyrd Bråten Berg syngja. Då han komponerte låtmaterialet til Sagn, ville han at musikken skulle retta seg etter folketonane, og ikkje omvendt, som han forklarte i eit intervju i 1990:
Jeg hadde veldig lyst til å beholde folkemusikken helt sånn som Kirsten synger det, og bare improvisere på den stemningen som denne musikken gav. Ikke nødvendigvis på skalaen engang, men bare på den stemningen, og da hentet jeg fram dette fra frijazzen. Det å bare kunne ta en liten lyd å improvisere på, fikk jeg på en måte bruk for igjen. Jeg tenkte et sånn veldig lite rom hvor folkemusikken eksisterer, men hvor man får lov til å søke rundt i hjørnene innenfor den ramma med å improvisere. Og det ble etter hvert det som blei viktig for meg når jeg jobba videre med Kirsten, ikke å lage å lage jazzmusikk ut av folkemusikken.
Sagn vart ein stor suksess – både den bejubla konserten på Vossa Jazz og den kritikarroste plateinnspelinga av verket, som kom ut på Kirkelig Kulturverksted og ECM året etter.
Under kan de lese nokre presseklypp fra festivalhelga 1990.
Kirsten Bråten Berg – vokal
Bendik Hofseth – saksofon
Frode Alnæs – gitar
Bugge Wesseltoft – piano, tangentar
Arild Andersen – bass
Helge Andreas Norbakken – perkusjon

English:
If one were to rank all the Main Commisioned Works [Tingingsverk] of Vossa Jazz according to quality, creativity, musical importance and positive mentions in the press, Sagn from 1990 by Arild Andersen would definitely belong somewhere on the podium. This work showed that it is possible to blend traditional folk music with jazz in a way that transcends the more typical «jazzed up folk music» or «jazz music with folk instrumentation». Andersen and the group of amazing musicians used tools from improvisational jazz to explore the musical landscape of traditional Scandinavian folk music in a way that has proved hugely influental on later experiments in the same genres.
We are very pleased to be able to hear Sagn once again at Vossa Jazz, with the same great musicians, almost exactly 30 years after the premiere!

Arild Andersen – Sagn. Konsertomtale frå BT 09.04.1990
Arild Andersen – Sagn. Konsertomtale frå BA 09.04.1990
Arild Andersen – Sagn. Førehandsomtale frå BT 07.04.1990
Kirsten Bråten Berg – Sagn. Presseklypp frå Klassekampen 10.04.1990

Klangen av Hoem
2021-03-27
”Ei framsyning for minnebøkene”, vart det sagt, då Ine Hoem og Erlend Skomsvoll med orkester hylla 70-årsjubilanten og forfattargiganten Edvard Hoem med eit utseld bestillingsverk for Moldejazz 2019.
”Klangen av Hoem” speglar Edvard Hoem sitt lange forfattarskap som sangtekstforfattar i samarbeid med ulike komponistar. Erlend Skomsvoll har saman med Ine Hoem plukka ut det beste av det beste frå dette omfangsrike materialet, og arrangert perlene for orkester. Skomsvoll har tatt vare på og framheva den unike klangen som susar gjennom Hoem sin produksjon, som blant anna omfattar tekstar til låtar av Henning Sommerro, Håkon Berge, Kurt Weill og Jo Skaansar.
«Jazz møter vise møter salme møter improvisasjon» – spelt av eit orkester beståande av nokre av dei mest melodiske og innovative jazzmusikarane i landet, med den framifrå strykekvartetten Oslo Strings på toppen av det heile!
Skomsvoll maktet på sitt særegne vis å videreformidle Edvard Hoems fantastiske sangskatt med datter Ine Hoem som strålende vokalist foran et fantastisk orkester. (Romsdals Budstikke)
Festkonserten i anledning Edvard Hoems 70-årsdag ble en klangfull opplevelse. Det sørget et
fantastisk ensemble for anført av Hoems datter Ine på vokal og Erlend Skomsvolls lekne og mektige arrangement. (Tidens Krav)
Erlend Skomsvoll – piano, arrangement
Ine Hoem – vokal
Trygve Fiske – kontrabass
Håkon Mjåset Johansen – trommer
Birger Mistereggen – perkusjon, munnharpe m.m.
Martin Myhre Olsen – saksofon
Hanna Paulsberg – saksofon
Elisabeth Lid Trøen – saksofon
John Pål Inderberg – saksofon
Edvard Hoem – tekstlesing
Oslo Strings
Lise Voldsdal – fiolin
Ragnhild Lien – fiolin
Isa Caroline Holmesland – bratsj
Kaja Fjellberg Pettersen – cello

Bare Egil Spellemannslag
2021-03-27
Bare Egil Spellemannslag er det siste tilskotet til den absurde bandfloraen som kretsar kring den humoristiske visekongen Egil Hegerberg. Frå før har han variantar som Bare Egil Band (berre Egil, åleine med gitaren), Ikke Bare Bare Egil Band Band («berre» Egil med fullt backingband) og Bare Bare Band (der berre backingbandet spelar instrumentalversjonar av Egil sin musikk).
Bare Egil Spellemannslag er den mest rotnorske og tradisjonsklingande konstellasjonen hittil. Her skal Egil kvede og steve låtane sine til akkompagnement av folkemusikalske vendingar frå nokre av dei aller beste tradisjonsmusikarane i landet. Ikkje bli overraska om praten mellom låtane føregår på «tulletelemarksdialekt»!
«Bare Egil har kledd opp låtkatalogen sin i bunad og beltestakk, og det høres rett og slett veldig bra ut», skreiv Ballade.no sin meldar etter ein heidundrande konsert med Bare Egil Spellemannslag hausten 2019, under tittelen «Hverdagssurrealisme i kledelig folkedrakt».
Egil Hegerberg – vokal
Roald Kaldestad – gitar, mandolin
Tuva Syvertsen – fele, hardingfele
Erik Sollid – fele, hardingfele
Gjermund Silset – kontrabass

Hanne Ørstavik og Kristin Asbjørnsen
2021-03-27
Take my mother home er ei meditativ og spirituell konsertoppleving der spesialskrivne tekstar av Hanne Ørstavik går i dialog med Kristin Asbjørnsen sine tolkingar av spirituals, tonesett av gitarist Olav Torget. Samarbeidsprosjektet vart fyrst framført under Pasjonsukene i Stavanger Domkirke i 2014.
Hanne Ørstavik om Kristin Asbjørnsen:
Jeg har kjent Kristin Asbjørnsen i tjuefem år. Vi har fulgt hverandres kunstneriske utvikling og prosesser, og vi har fulgt hverandres liv. Et liv hvor vi først var døtre, siden har vi selv blitt mødre. Det kjennes dypt meningsfullt å lage denne konserten sammen, en konsert som har fokus på det å stå, og gå, ved siden av, sånn mødre går ved siden av i livene våre. Sånn Maria bar Jesus fram, fødte ham og var ved Jesu side. Og Kristin synger dette åpent, sangen hennes åpner rett inn dit i meg, hvor dette skjer.
Kristin Asbjørnsen om Hanne Ørstavik:
Å lese Hanne Ørstavik er for meg alltid en berørende og utvidende reise. Det hun skriver går så konkret i dialog med meg der jeg er, gjennom hennes presise, varme og lyttende språk. Og det er ekstra rikt å høre henne lese selv. Hanne og jeg møttes samme høst som jeg arvet notematerialet til Ruth Reese, de sangene som danner det musikalske utgangspunktet også for denne konserten. Afro-amerikanske spirituals er universelle livsuttrykk og vandringssanger som bærer det sammensatte og erfarte livet. Det er trøstesanger og kraftsanger.
Om tekstleg innhald seier Ørstavik:
Min fars hus har mange rom, sa Jesus. Men også Maria rommer. Denne kvinnen som ga Jesus rom i kroppen sin, i ni måneder vokste han i henne. Maria som står ved siden av korset. Det er ingen ord igjen etter Maria. Det er en stillhet rundt Maria. Men hun var der. Hun må ha vært der, sånn kvinnene alltid har vært der og er der, i livene, nær kroppene, de små kroppene, de gamle kroppene, holder og bærer. For moderligheten er også et rom, som vi alle kan være, for hverandre.
Hanne Ørstavik debuterte som forfattar med romanen Lekk i 1994, og har sidan gjeve ut 13 romanar. Ho vert høgt skatta av både lesarar og kritikarar, og har vunne ei rekke prisar for forfatterskapet sitt, blant anna Brageprisen, Sultprisen og P2-lyttarane sin romanpris.
Kristin Asbjørnsen er ein av dei mest originale og kritikarroste vokalistane i landet. Med musikk inspirert av vestafrikansk musikk, nordisk jazz og kontemplativ kyrkjemusikk har ho fengsla publikum i inn- og utland i ei årrekke, og ho har både Spellemannsprisar, Alarmpris, Edvardpris og mykje anna på cv’en.
Gitarist Olav Torget og Asbjørnsen har utvikla eit tett kammerspel gjennom mange års samarbeid. Spelet til Olav er i særklasse – uttrykket hans er blant anna utvikla gjennom mangeårig fordjuping i sør- og vest-afrikanske musikktradisjonar.
Hanne Ørstavik
Kristin Asbjørnsen
Olav Torget
Asle Karstad (lyddesign)
Denne tilskipinga er eit samarbeid med Voss bibliotek.

English:
Take my mother home is a meditative and spiritual concert experience, where specially written lyrics by prize winning author Hanne Ørstavik meets the great voice of Kristin Asbjørnsen, who is known for her infusion of West African traditional music, contemporary European jazz and contemplative psalm music.

Valkyrien Allstars
2021-03-27
Valkyrien Allstar er her framleis – takk og pris! Dei er eitt av landets desidert beste liveband, og har sidan oppstarten i 2007 vore pådrivarar og pionerar innan utviklinga av moderne, arrangert folkemusikk!
Bandet har dratt i nye retningar for kvar utgjeving, og har enda opp med eit særeige, potent og spanande uttrykk som dei ikkje deler med nokon.
På det komande albumet hvordan kan man ta det rolig uten å kjede seg blandar dei pop og rock med norsk tradisjonsmusikk som aldri før, med strålande tekstar, energi og overraskende vendingar på ei seng av det som vanskeleg lar seg simulera: gnistrande samspel. Me gler oss stort til å sjå og høyre dei på scena i Vossasalen under årets Vossa Jazz!
Tuva Syvertsen– fele, voka
Magnus Larsen Jr – bass
Erik Sollid – fele
Martin Langlie – trommer

Ingebrigt Håker Flaten – Tingingsverket 2021
2021-03-27
Ingebrigt Håker Flaten har sidan midten av 90-talet vore ein av dei mest sentrale musikarane på den norske jazzscena. Han har samarbeida med ei lang rekkje norske og utanlandske musikarar, og har gjennom si opne tilnærming til musikken vist stor kunstnarisk breidde i ei rekkje ulike band. Håker Flaten har vore særs delaktig i å definera den «nye» norske jazzen, og han er ei naturleg musikalsk drivkraft i kvar ein konstellasjon. I 2019 fekk han Buddy-prisen, norsk jazz si høgste utmerking.
Ingebrigt Håker Flaten var klar for å levera (EXIT) KNARR til årets festival, men dette måtte utsettast til 2021.
Besetningen for Vossa Jazz-bestillingsverket mitt ‘(EXIT) KNARR’ var i utganspunktet satt sammen av musikere jeg har knyttet sterk kontakt med omkring i verden gjennom turnering og lange opphold i utlandet de siste årene. Dessverre kunne ikke dette bandet la seg gjennomføre under dagens Covid-19 realitet! Jeg har flyttet ‘hjem’ etter 14 år i USA og vi har alle blitt tvunget til å tenke nytt. Det er ikke lenger mulig å være like ‘global’ som før, men for meg har dette skapt en fantastisk mulighet til å samle sammen et nytt og langt mere lokalt band med musikere jeg digger max og lenge har hatt lyst til å jobbe med!
– Ingebrigt Håker Flaten
Musikarane vil jobba med ny musikk skriven av Ingebrigt, og han ynskjer med dette nye bandet å vidare få utvikla si eklektiske musikalske verd, ei verd der grensa mellom sjangrar, mellom tradisjonelt og eksperimentelt, mellom undergrunn og tilgjengelegheit lett kan få lov tIl å flyta over i kvarandre.
Oktetten KNARR 2021:
Ingebrigt Håker Flaten – bass, komposisjonar
Mette Rasmussen – altsaksofon
Atle Nymo – tenorsaksofon, bassklarinett
Oddrun Lilja – gitar, vokal
Oscar Grönberg – piano, keyboards, elektronikk
Veslemøy Narvesen – trommer, perkusjon
Olaf Olsen – trommer
Eivind Lønning – trompet
English:
(EXIT) KNARR – Main Comissioned Work 2021
Ingebrigt Håker Flaten has been a central piece of the Norwegian jazz scene since the mid-nineties. He is known for open attitude towards different musical expressions, and collaborations with a long list of Norwegian and international artists (Maria Kannegaard, Frode Gjerstad, Håkon Kornstad, Joe McPhee, Evan Parker, Bobby Bradford, Nate Wooley) and groups (Atomic, The Thing, Close Erase, Scorch Trio, IPA, School Days). He recieved the Buddy price in 2019, the greatest achievement price in Norwegian Jazz. The later years he has been based in Austin, Texas.

Dobbelkonsert: Friends & Neighbors og Hanna Paulsberg Concept + Thomas Johansson
2021-03-27
Friends & Neighbors
Energisk og melodiøs frijazz på sitt beste!
Den norsk-svenske kvintetten Friends and Neighbors, som har teke namnet sitt frå ei Ornette Coleman-plate, har berre blitt betre og betre sidan oppstarten i 2008. Fjerdealbumet What’s Next? kom i 2019, og viste eit band som verkeleg har vakse saman og vorte noko større en summen av partane.
Dei har alltid vore strålande musikarar, men etter så mykje fartstid saman er det dynamikken og det fantastiske samspelet som hevar bandet til uante høgder. Dette skreiv Stuart Broomer (The New York City Jazz Record) i ei omtale av den nye plata:
The members are all strong players but good listeners too. Like friends and neighbors, their greatest strength is empathy. It’s there in the way that they’re attuned to one another’s nuances, the way that dialogues arise with the fluid naturalness and the coherent feel that develops on each piece, composition and improvisation blurring together. These are the qualities of a band playing together for a long time and that values what familiarity makes possible. It’s definitely worth hearing.
Dette er forfriskande musikk som spenner frå melodiøse balladar til hardtsvingande free-bop og kraftfulle frijazzutblåsingar, med referansar til artistar som Ornette Coleman, Archie Shepp, Pharoah Sanders, John Carter og Eric Dolphy.
Thomas Johansson – trompet
André Roligheten – tenorsaksofon/bassklarinett
Oscar Grönberg – piano
Jon Rune Strøm – kontrabass
Tollef Østvang – trommer
Hanna Paulsberg Concept + Magnus Broo
Tenorsaksofonist Hanna Paulsberg er sjeldan vare. Uansett kva konstellasjon ho opptrer i, sit ein att med kjensla av å ha vore vitne til ein sterk og kreativ musikar, med sterke band til norsk og internasjonal jazzhistorie.
Utanom det faste bandet Hanna Paulsberg Concept, har ho dei siste åra òg gjort seg bemerka i samarbeid med Bobo Stenson, Bugge Wesseltoft og i Spellemanns-vinnande GURLS.
I 2018 slapp Hanna Paulsberg Concept si fjerde plate – Daughter of the Sun. Albumet fekk strålande mottaking, hausta lovord i nasjonal og internasjonal musikkpresse og vart nominert til Spellemann i kategorien jazz.
Trompetist og komponist Thomas Johansson frå Skien er ein aktiv og ettertrakta musikar på den norske og europeiske jazzscena, og han har turnert jamleg i inn- og utland med omfattende turnear. Han har master i utøvande jazz fra Norges Musikkhøgskole. Johansson har de siste 12 åra drive bandet Cortex saman med Ola Høyer, noko som har resultert i seks kritikarroste album og over 200 konsertar, og han er medlem i fleire sterke ensemble. I tillegg driv han Tammtz Records som gav ut hans første soloalbum «Home Alone» i 2017.
Thomas Johansson var eit sjølvsagt førsteval då bandet måtte finne ein erstattar for Magnus Broo, som skulle vore med på denne konserten, men av pandemiske årsaker har måtta melde pass.
Hanna Paulsberg – saksofon
Thomas Johansson – trompet
Oscar Grönberg – piano
Trygve Waldemar Fiske – bass
Hans Hulbækmo – trommer

English
Friends & Neighbors:
Energetic and melodious free jazz at it’s best! Friends & Neighbors, who took their name from a record by Ornette Coleman, has reached new heights on their fourth album «What’s next?» from 2019. This is refreshing music, spanning ballads, hard bop and everything in between, with references to artists such as Archie Shepp, Pharoah Sanders, John Carter and Eric Dolphy.
The members are all strong players but good listeners too. Like friends and neighbors, their greatest strength is empathy. It’s there in the way that they’re attuned to one another’s nuances, the way that dialogues arise with the fluid naturalness and the coherent feel that develops on each piece, composition and improvisation blurring together. These are the qualities of a band playing together for a long time and that values what familiarity makes possible. It’s definitely worth hearing.
– Stuart Broomer, The New York City Jazz Record

Irene Tillung med Ti på Taket
2021-03-28
Irene Tillung og Ti på Taket med nyskrive verk til Vossa Jazz!
Irene Tillung frå Voss har verkeleg blitt lagt merke til innan norsk folkemusikk dei siste åra. Ho har gjeve ut til saman ni album, og ho har turnert med artistar som Tindra, Frøholm/Tillung, Maar og Eli Storbekken. Hildersyn (2017) var namnet på debutplata til Ti på Taket – ei omfangsrik gruppe med framifrå musikarar frå ulike sjangrar, sett saman av Tillung. Plata, som vart produsert av Mathias Eick, fekk strålande omtalar frå presse og musikkelskarar landet over.
Irene Tillung kjem til Vossa Jazz med nokre nye, spanande namn «på taket», og ikkje minst: Heilt ny musikk, komponert på bestilling av Vossa Jazz!
Dette seier Tillung sjølv om musikken:
Timannsensemblet Ti på Taket er resultatet av eit ønske om å smelte saman alt eg hadde i min musikalske bagasje. Musikarane eg har med meg har røter i sjangrar som jazz, folkemusikk, populærmusikk og klassisk musikk, og desse ulike musikalske innfallsvinklane er med på å gje lydbiletet djupn og stor spennvidde. Nokre gongar brukar eg musikarane på ein orkestral måte der instrumenta er med å fargelegge og gje klanglege effektar, og tidvis får dei eminente musikarane rom til å boltre seg fritt.
Irene Tillung – akkordeon, komponist
Tore Brunborg – saksofon
Erik Sollid – hardingfele
Erlend Viken – fele, oktavfele
Isa Caroline Holmesland – fiolin
Lise Voldsdal – bratsj og fiolin
Kaja Fjellberg Pettersen – cello
Juhani Silvola – gitar
Ellen Brekken – kontrabass
Pål Hausken – trommer
English:
Irene Tillung is a folk musician and composer from Voss, who has released nine albums and played with groups/artists such as Tindra, Frøholm/Tillung, Maar og Eli Storbekken. Together with the ten person ensemble «Ti på taket» [«Ten on the roof»], consisting of some of the best Scandinavian folk and jazz musicians, she made the amazing album Hildersyn in 2017, produced by Mathias Eick. Tillung and her group comes to Vossa Jazz with new band members and newly written music, commissioned by Vossa Jazz!

Husmann
2021-03-28
Korleis var livet på husmannsplassar i Hardanger i gamle dagar?
Kvemmadokkje er namnet på ein vakker og godt bevart husmannsplass frå omlag 1820, som ligg på Børsheim gard i Ulvik. Denne staden har vorte utgangspunkt for ei heilt spesiell musikkteaterframsyning, som vart urframført sommaren 2019.
Med manus skrive av den prisløna forfattaren Ruth Lillegraven frå Granvin, musikk komponert av dei fantastiske folkemusikarane Rannveig Djønne og Annlaug Børsheim, skodespel av Morten Svartveit og Kjærsti Odden Skjeldal og folkedans av Torkjell Lunde Børsheim vart dette eit verk med kvalitet i alle ledd og sterk lokal og historisk tilknyting. Framsyninga var rett og slett altfor bra til å berre verte framført den eine gongen!
Forfattar Lillegraven har dukka djupt ned i det historiske materialet, gjennom både skriftlege kjelder og lokale ressurspersonar. Ho jobba for å få til ei nyansert og røyndomstru skildring. Dette fortalde ho til Avisa Hordaland i førekant av urframføringa:
Det handlar om levde liv tilbake i tid. Men Husmann vert ikkje eit portrett av eitt menneskeliv. Det vert ei skildring av mange menneske og lagnader, og av ei tid og ein måte å leva på. Det var mykje hardt arbeid og fattigdom, men eg prøver å få fram at livet var meir enn det, også den gongen. Folk gjekk på fest, folk vart forelska, ungar vart fødde.
Rannveig Djønne – toradar
Annlaug Børsheim – feler, gitar, song
Morten Svartveit – skodespel
Kjærsti Odden Skjeldal – skodespel
Torkjell Lunde Børsheim – folkedans
English:
How was life in the crofts [small, rented farm] of Hardanger in the early 19th century? The award winning writer Ruth Lillegraven has teamed up with a great group of musicians, actors and dancers from Hardanger, to tell a story based on historical material from the life at Kvemmadokkje 200 years ago.
Sjå her for filmsnutt frå urframføringa

Mathias Eick – Kind of Blue
2021-03-28
I 2019 fylte den legendariske jazzplata Kind of Blue av Miles Davis 60 år. Oslo Jazzfestival markerte åremålet med å invitera Mathias Eick til å tolka albumet, saman med ein sekstett av musikarar frå toppsjiktet i norsk jazz. Konserten vart ein suksess, noko som førte til ein ekstrakonsert, som òg vart utseld. Me er svært glade for å kunne gje alle jazzelskarar endå ein sjanse til å høyre denne fantastiske hyllinga av eitt av dei viktigaste albuma i jazzhistoria.
Dette sa Mathias Eick sjølv om Kind of Blue og bakgrunnen for hyllestkonserten, til Oslo Jazzfestival i forkant av urframføringa:
Dette er et album jeg ikke turte å høre på før jeg var 17-18 år gammel, da jeg var redd for å bli for påvirket av Davis. Jeg lyttet heller på Clifford Brown, Chet Baker, Dizzy Gillespie og Kenny Wheeler. Da jeg brøt Miles-barrieren ble samlingen min med musikk delt inn i 3 områder, Miles, ECM og de andre jeg følte hørte hjemme i nærheten på begge sider i hylla. I studietiden i Trondheim hadde Kjetil Møster og jeg en egen klubb hvor vi spilte musikk fra Kind of Blue og drakk øl. Nydelig kombinasjon.
Jeg skjønte med ett hvorfor dette albumet betydde så mye for så mange, det er jo rett å slett veldig tilgjengelig. Da albumet kom ut i -59 var det en motreaksjon til Be-Bopen med vanskelige akkorder som Davis følte kvalte kreativiteten og ikke oppfordret til melodiske, lyriske linjer i improvisasjonene. Nå ville Miles utforske det modale, melodiske, nye, som ingen andre holdt på med.
Kind of Blue skulle bli Miles Davis ́ mest kjente album, men han hang seg ikke opp i det. Ved gjentatte forespørsler nektet han å spille albumet senere i karrieren, og uttalte en gang at «det skader leppene mine». Han snakket metaforisk, å gjenta seg var noe Miles ikke holdt på med.
Albumet er spesielt på mange områder, et er hvor utrolig lite tid alle hadde til forberedelser. Bandet fikk notene, eller det som lignet på noen enkle melodilinjer skriblet ned, og spilte basert på det. De fleste låtene på plata er andre take, dvs andre gangen de spilte låtene noensinne. Det er et av de mestselgende jazzalbumene noensinne, et album som blir kalt en sjangerdefinerende øyeblikk i det 20. århundre.
Mathias Eick – trompet
Erlend Skomsvoll – flygel
Håkon Mjåset Johansen – trommer
Johannes Eick – bass
Kjetil Møster – tenorsaksofon
Martin Myhre Olsen – altsaksofon

English:
The hugely influential jazz record Kind of Blue by Miles Davis had its 60th anniversary in 2019. Mathias Eick and a collection of Norway’s finest jazz musicians paid homage to the legendary album in two sold out concerts at Oslo Jazz Festival the same year. We are proud to be able to give every jazz lover one more chance of hearing this critically acclaimed interpretation live, at Vossa Jazz!

Superjazz med Agbalagba Daada!
2021-03-28
Det kan ikkje verta anna enn supert når Terje Isungset og Per Jørgensen skal kasta seg ut i leik, improvisasjon og spontane innfall.
Saman med «Supergruppo» og andre menneske med nedsette funksjonsevner skal dei omfamna musikkens verd, heilt utan sikkerheitsnett!
Agbalagba Daada si innstilling er at alle menneske er ein ressurs – også musikalsk. Alle menneske har noko som ingen andre har.
Få med deg ein impulsiv, varm og ellevill konsert sundag på Vossa Jazz!
Per Jørgensen – trompet, vokal
Terje Isungset – perkusjon, munnharpe m.m.
Verkstad kl. 11.30 – 13.00
Konsert kl. 14.00
English:
The great Per Jørgensen and Terje Isungset explores playfulness, improvisation and spontaneity together with «The Super Group»: A band consisting of music loving amateurs with different disabilities.

Badnajazz: Hekla Stålstrenga og Badnajazzkoret
2021-03-28
Trass pandemi og konsertpause i 2020 har Hekla Stålstrenga-gjengen brukt tida godt. Bandet har for aller fyrste gong skrive ny Hekla-musikk for born, og dette blir det både konsertar og plate av. Musikken er bestilt av Senja Barnefestival i samarbeid med Vossa Jazz.
Songane tek oss med til Skravla Gård, der me får møte finurlege karakterar som Sure Sjura, Flyndra Klaus og Feite Kveita Ellinor! Det vert besøk i oldemor sitt hus, båtbygging og snørydding òg.
Me ser fram til urpremiere på Vossa Jazz – saman med vårt eige strålande Badnajazzkor, under leiing av Anne Siri Undeland Bauthus og Olav Undeland.
Anne Nymo Trulsen – trøorgel, vokal
Ole-Jakob Larsen – trommer
Ragnhild Furebotten – fele, vokal
Tore Bruvoll – gitar
Trond-Viggo Solås – bass
Badnajazzkoret

Petter Wettre
2021-03-28
Petter Wettre har sidan tidleg 90-tal markert seg som ein av dei viktigaste utøvarane på den norske jazzscena. Med Petter Wettre Trio og Wettre Quartet har han sanka fleire Spellemann-prisar, laga ei rekke knallgode album og spelt på scener verda over.
2020 var året då alt vart snudd opp ned for dei fleste. For jazzmusikarar vart det avlyste konsertar, utsette turnear og ei rekkje praktiske utfordringar. Men med pandemien oppstod òg eit heilt nytt konsertformat: strøymekonserten.
Med ein amputert turné som bakteppe og med tilgang til heile Noregs arbeidslause jazzelite fekk Hans Mathisen moglegheita til å setje opp ein konsert med denne gjengen for ein eksklusiv strøymekonsert live frå Hjertnes Kulturhus i mai i år. Prosjektet var ein suksess, og det vart fire konsertar til med konstellasjonen utover sommaren og hausten under namnet «Kruttrøyk-sessions», i Oslo.
No tar Petter Wettre med seg Hans Mathisen og dette spontane og friske prosjektet til Vossa Jazz!
Petter Wettre – saksofon
Hans Mathisen – gitar
Anders Aarum – piano
Jens Fossum – bass
Hermund Nygård – trommer
English:
Petter Wettre has been among the most important saxophone players in Norwegian jazz since the early nineties. 2020 was a year of canceled concerts, postponed tours and a lot of practical and economical difficulties. Out of this misery a new concert format rose: Live stream concerts! This new medium, and easy access to great out-of-work jazz musicians allowed Wettre and Norwegian jazz guitar player Hans Mathisen to spontaneously put together a great new band for «digital gigs». At Vossa Jazz 2021 the band steps out of the screen and onto the stage!
